סמואיל סאמוזוד

סמואיל אברמוביץ' סאמוזוד (ברוסית: Самуил Абрамович Самосуд; 14 במאי 1884 - 6 בנובמבר 1964) היה מנצח רוסי.

ביוגרפיה
הוא נולד בטביליסי, בפלך טביליסי של מלכות המשנה של הקווקז (כיום גאורגיה), והחל את הקריירה המוזיקלית שלו בנגינה בצ'לו והמשיך בניצוח על תזמורת תיאטרון מריינסקי בפטרוגרד ב-1917. מ-1918 עד 1936 ניצח בתיאטרון מאיאקובסקי, לנינגרד. ב-1936 התמנה למנהל מוזיקלי בתיאטרון בולשוי במוסקבה. סאמוזוד ייסד בשנת 1951 את התזמורת, שהייתה לפילהרמונית של מוסקבה, עמה הציג בביצועי בכורה כמה יצירות חשובות, ביניהן האופרות "ליידי מקבת ממחוז מצנסק" ו"החוטם" (על פי סיפור של ניקולאי גוגול) של דמיטרי שוסטקוביץ', הסימפוניות הרביעית, השביעית וה-13 של שוסטקוביץ' ו"מלחמה ושלום" של סרגיי פרוקופייב על פי לב טולסטוי. שוסטקוביץ' העריך מאוד את סאמוזוד וראה בו את "הפרשן העילאי" לליצירות אופראיות, כולל "ליידי מקבת". מכל מקום, אחרי ביצוע הבכורה של "סימפוניית לנינגרד" בניצוחו של סאמוזוד, כתב המלחין, שהוא רוצה לשמוע את יבגני מראווינסקי מנצח על הסימפוניה, כיוון ש"אין לו אמון רב בסאמזוד כמנצח סימפוני"..

הוא נפטר ב-6 בנובמבר 1964 במוסקבה.

קישורים חיצוניים 

 
 Biography

הערות שוליים 

מנצחים יהודים
מנצחים רוסים
אישים הקבורים בבית העלמין נובודוויצ'יה
יהודים סובייטים
מקבלי עיטור לנין
מקבלי עיטור הדגל האדום של העמל
מקבלי עיטור אות הכבוד
טביליסי: אישים
רוסים שנולדו ב-1884
נפטרים ב-1964